text: वाशिंगटन: अमेरिकी राष्ट्रपति डोनाल्ड ट्रम्प का कहना है कि माओ त्से तुंग के बाद शी चिनफिंग चीन के सर्वाधिक शक्तिशाली नेता हैं. साथ ही उन्होंने यह भी बताया कि दोनों नेताओं के बीच बहुत अच्छे संबंध विकसित हो गए हैं. सीएनएन की खबर के अनुसार, चीन से वियतनाम पहुंचे ट्रम्प ने कहा कि शी के साथ उनकी मुलाकात बहुत ही सफल रही. अमेरिकी राष्ट्रपति ने एशिया प्रशांत आर्थिक सहयोग शिखर सम्मेलन में कोरिया प्रायद्वीप के विसैन्यीकरण पर दिए गए बयान के लिए शी की तारीफ की. ट्रम्प ने कहा ‘उन्होंने बयान दिया कि वह उत्तर कोरिया को परमाणु हथियार हासिल करने से रोकने के लिए प्रतिबद्ध हैं.